Szentendre Éjjel-Nappal Nyitva Fesztivál

Probatbicol koncert
2025-08-29 20:00 - 21:00 (Europe/Budapest) | Parti Medve, Ignatovity Jakov utca 2., Szentendre, Pest, 2000
A Probatbicol egy öttagú formáció, amely a 70-es/80-as évek magyar blues-rock világát idézi fel, emellett dalszerzői szárnyaikat is bontogatják a fiatal zenészek. A koncerten bulizhatsz majd klasszikus, vagy kevésbé ismert Hobo, LGT vagy Kex dalokra és ki tudja, tán még egy-két saját dalra is…
A zenekar tagjai:
Zrínyi-Gál Réka: ének
Buzás Marci: basszusgitár
Kállai Balu: billentyű
Szefcsik Boldizsár: dob
Kutasi Barna: gitár
A koncertre a belépés ingyenes!

EGODETOX vetítés + közönségtalálkozó
2025-08-29 20:00 - 21:30 | P’Art Mozi, Dunakorzó 25., Szentendre, 2000, Magyarország
EGODETOXdokumentumfilm, 52 perc, 2018
A kutyaszánhajtás egy olyan sport, amit nem lehet egóból csinálni. Itt nem a hajtók dicsőülnek meg, hanem a kutyák – vallja Drahos István musher, aki feleségével és 24 kutyájával indul útnak Szentendréről Norvégiába, hogy felkészüljön és elinduljon az egyik legnagyobb kutyaszánhajtó versenyen, a Finnmarkslöpeten. Vajon sikerül-e neki?
A vetítés után vendégünk lesz Tóth Artin filmrendező.
A tartalom nem rendelkezik korhatár-besorolással.

Barakonyi Brúnó Trio
2025-08-29 20:00 - 22:00 | Folt Kávézó, Kucsera Ferenc u. 11., Szentendre, Pest, 2000, Magyarország
Barakonyi Brúnó, a fiatal jazz generáció szentendrei titánja a Folt színpadán mutatja be új Trio projektjét.

Fényfestmények a Fő téren
2025-08-29 20:00 - 23:59 | Fő tér, Fő tér, Szentendre, Pest, 2000, Magyarország
Szentendre Fő tere ezúttal valóban vászonná válik. A Szentendre Éjjel-Nappal Nyitva Fesztivál egyik különleges programjaként a Ferenczy Múzeumi Centrum gyűjteményéből válogatott művek fényfestményekként vetülnek a tér épületeire.
Az esemény során többek között Bálint Endre, Balogh László, Bánáti Sverák József, Bánovszky Miklós, Bartl József, Czóbel Béla, Deim Pál, ef Zámbó István, El Kazovszkij, Gy. Molnár István, Holdas György, Jávor Piroska, Jeges Ernő, Kandó Gyula, Kántor Andor, Klimó Károly, Kmetty János, Korniss Dezső, Kósza Sipos László, Modok Mária, Nagy Barbara, Ország Lili, Paizs Goebel Jenő, Pál Katja, Rozgonyi László, Szurcsik József, Vajda Lajos alkotásai jelennek meg grandiózus, új formában.
A belváros estétől éjszakáig egy nyitott, fénybe írt kiállítótérré alakul.

Fehér Elemér Quartet | Jazzudvar
2025-08-29 21:00 - 22:00 | Városháza udvar, Városház tér 3., Szentendre, Pest, 2000, Magyarország
Fehér Elemér különleges zenei világot tár a közönség elé: a klarinét és a basszusklarinét natúr, akusztikus hangzására épülő produkciójuk a klasszikus zene kifinomultságát, a kortárs jazz szabadságát és a bossa nova lüktetését ötvözi. Előadására jellemző az improvizatív megközelítés, amely lehetővé teszi, hogy minden előadás egyedi és megismételhetetlen élménnyé váljon. A koncerten ezúttal közösen lép színpadra a Talentum Hungaricum program mentoráltjaival, akik friss szemléletükkel és tehetségükkel új színeket hoznak a produkcióba. A közös fellépés célja a generációk és stílusok közötti párbeszéd megteremtése, valamint a fiatal tehetségek bemutatkozási lehetőségének támogatása.
Közreműködik:
Fehér Elemér- klarinét, basszusklarinét
Korbeli Ferenc-gitár
Suke Sándor-nagybőgő
Éles Máté-dob

Művész TeraszKoncertek
2025-08-29 21:00 - 22:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 29. péntek
19:00 Papa Jazz Trio
Táncolható, örökzöld melódiák nem csak jazz kedvelőknek.
21:00 Latin Combo Duo
Kubai élőzene.
augusztus 30. szombat
19:00 Szoba Blues
Az ismert humorista páros félnótás minikoncertje sajátos szövegű blues-rock dalaikból.
20:30 Rumba Fuerte Trio
Kalandozás a spanyol és latin-amerikai zene világában. Flamencós alaphangulat, sok rumba, spanyol ritmusok, kubai melódiák, Mexikó érintésével kitérő Argentínába.
augusztus 31. vasárnap
18:00 Pesti Zoli
Régi klasszikus blues- country-pop-rock zenék egyszemélyes előadásban.

SOLD OUT! Bëlga | Barlang kert
2025-08-29 21:00 - 23:00 | Barlang, Dunakorzó 18., Szentendre, 2000, Magyarország
A Bëlga 1998-ban alakult, 1999 óta folyamatosan koncertezik, ezidáig 14 nagylemezt, egy koncertlemezt, két remixalbumot, egy karaoke DVD-t és megannyi klipet készített. A Bëlga tagjai DJ Titusz, Még5, Bauxit és Tokyo, valamint DJ Marvin és MC Fedora. Zenéjük 0-100 éves korig mindenkinek szól. A Bëlga az összes jelentős fesztivál nagyszínpadán megfordult már (Sziget, Félsziget, Volt, Balatonsound, EFOTT, Fishing on Orfű, Campus, SZIN, MEN, Vibe, Pannonia, Hegyalja stb.), az őszi-tavaszi időszakban pedig telt házas klubkoncerteket ad országszerte. A zenekar 2016 óta dupla koncertekkel tölti meg az Akvárium Klub nagytermét, különleges fellépéseket adtak már a Művészetek Palotájában, a Katona József Színházban, a Trafóban és a Millenáris Parkban, számos alkalommal külföldön (Románia, Szlovákia, Szerbia, Franciaország, Írország, Belgium) is koncerteztek. Televízióban játszottak Friderikusz: A szólás szabadsága valamint Hajós András: Magánszám c. műsorában. A zenekar történetéről két jelentősebb dokumentumfilm (Propaganda, Partizán) készült, munkásságukat eddig Fonogram-, Viva Comet- és Magyar Klipszemle díjakkal értékelte a szakma.

Barnás Gergő DJ set | Szentendre hangjai színpad
2025-08-29 21:30 - 23:00 | Lázár Cár tér, Dunakorzó, Lázár cár tér, Szentendre, Pest megye, 2000
Groovok, atmoszférák, dallamok

NØ CØNTROL | Szentendre hangjai színpad
2025-08-29 23:00 - 2025-08-30 01:00 | Lázár Cár tér, Dunakorzó, Lázár cár tér, Szentendre, Pest megye, 2000
Live act, érzékenység és veretés mindenfajta kontroll nélkül

Éjjel-Nappal a város | Közös alkotás a Templomdombon
2025-08-30 09:00 - 13:00 | Templomdomb, Templom tér 1., Szentendre, Pest, 2000
Több éves hagyományainkhoz híven ismét közösen, szabadon alkothatunk és készíthetünk két óriási festményt a Templomdombon, Zarubay Bence szentendrei képzőművész segítségével. Felfedezhetjük a szentendrei őstémákat miközben bárki kipróbálhatja a közös alkotás élményét.

Mese Udvar nem csak gyerekeknek
2025-08-30 09:00 - 21:00 | Patak Parti Placc, Bükkös part 40., Szentendre, Pest megye, 2000, Magyarország
Egész nap:
Mesés alkotások vására
Zöldkönyvtár a fák alatt, mesekönyv cserebere
Élő könyvtár – mesélnek az alkotók
Kézműves programok a fenntarthatóság jegyében
Mesés programok

9:00 Kapunyitás énekszóval
9:30 Dalfonó Tímár Sárával zeneszóval
Tanuljunk énekeket Tímár Sárával, Junior Prima díjas énekessel! Várunk kicsiket és nagyokat egyaránt!
10:00 Mikrocirkusz Produkció, majd saját cirkuszi figura készítése a Kincsesláda Alkotóműhellyel és Reitter Zsolttal
Cirkuszi produkcióba hívjuk a gyerekeket, ahol ők is szereplőkké válhatnak. Majd kézműves foglalkozás keretében elkészítjük a kedvenc cirkuszi szereplőket.
11:00 Lombsátor Mesekuckó – Papírszínház-mesék a HBPMK Gyerekkönyvtár csapatával
12:00 Csimota Papírszínház-mesék
13:00 Amit tudni szeretnél a meseterápiáról – Vietorisz Szilvia gyógypedagógus, meseterapeuta előadása, majd beszélgetés
14:0-17:00 Vándor Meseút interaktív foglalkozás
Hallottatok már a Vándor Meseútról? Gyertek, ismerkedjetek meg vele és néhány csodaházikójának a meséjével!
A Vándor Meseút szakmai csoportja egyéves projektben dolgozta ki, az alapvető emberi jogok, a környezeti jogok és a kapcsolódó témák edukációjának egy, a népmeséken nyugvó módszerét.
Az eredmény, a helyszínre kérhető tanösvény, melyet mesemondói visznek el egy-egy interaktív foglalkozás keretében.
Korosztály: nagycsoportos óvodástól iskolás, középiskolás korig, illetve felnőtt csoportok (most Szentendrén elsősorban a gyerekeknek szólnak)
www.meseut.hu/vandor-meseut
18:00 Tükörkép – Vámos Eszter és Andrássy Réka verselős, dalolós, felelgetős estje
19:00 Esti mese nem csak gyerekeknek – élőszavas mesemondás
Gyűljünk össze úgy mint régen, amikor még kicsik és nagyok együtt hallgatták az ízes mesélőket.
20:00 1 mese, 1 ember, 1 koncert
Mészáros Tibor a mese és a zene összekapcsolásával repít minket egy varázslatos világba, számos érdekes hangszert megszólaltatva, nem csak gyerekeknek.

Babával suttogó, ölelő énekszó
2025-08-30 10:00 - 11:00 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén húszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Babával suttogó, ölelő énekszó magyar népdalok, ölbeli játékok, gitár-, citera- és furulyaszóval, közösségi énekléssel Balázs Marietta zenepedagógussal, meseterapeutával. A zenés foglalkozás után meseajánlóval várjuk a látogatókat.
Részvétel ingyenes

PALACSINTÁS KIRÁLYSÁG | A Szentendrei Gyermekszínház és Kreatív Színházi Stúdió – Kanyar-GO Alapfokú Művészeti Iskola előadása
2025-08-30 10:00 - 12:00 | Dunaparti Művelődési Ház, Dunakorzó 18., Szentendre, Pest, 2000, Magyarország
Szentendrei Gyermekszínház és Kreatív Színházi Stúdió – Kanyar-GO Alapfokú Művészeti Iskola
Különleges produkcióval készülünk az Szentendre éjjel-nappalra: A Gyermekszínház régi és új tagjai, egy hét alatt a nulláról raknak össze egy intenzív tábor jellegű próbafolyamat alatt.
A rendezésért Kertész Katalin felel, aki Gyermekszínház alapítója. A jelmezeket és díszleteket Oroszi Orsolya Éva készíti el.
Palacsintás királyság
Fésüs Éva – mesejátéka nyomán
Egy falatnyi mese, ami mosolyt csal az arcra!
Készüljön fel egy olyan mesebeli utazásra, ahol a hasunk is örül, a szívünk is dobog, és a jó elnyeri méltó jutalmát! A „Palacsintás királyság” egy igazi csemege az egész család számára, amely a klasszikus magyar népmesék báját ötvözi mulatságos karakterekkel és frappáns fordulatokkal.
A történet középpontjában az Uralkodó áll, akinek a palacsinta iránti szenvedélye mértéktelen, és ez bizony igencsak elvakítja őt a birodalom valós gondjai elől. Amikor egyetlen ülésben bekebelez 77 palacsintát, már érezhetjük, hogy itt valami nagy baj van – vagy legalábbis nagy kaland készülődik!
A király naivitását kihasználva egy ravasz banda igyekszik befolyása alá vonni az udvart: Derelye, a gátlástalan főszakács és bandájának, mohóságuk és intrikáik fenyegetik az egész Dinomdánom ország vagyonát.
Szerencsére azonban nem mindenki hajlandó tétlenül nézni a pazarlást és a lopást! Éliás királyfi, a bölcs és elszánt trónörökös, aggódva figyeli apja cselekedeteit. Tanácsot kér Ákombákom tudóstól, és útra kel, hogy megtalálja a megoldást és persze… egy igaz szívű mátkát, aki nem a rangjára, hanem az ő személyére vágyik.
A darab igazi motorja azonban talán a Csöröge, az udvari bolond. Ő az, aki látja az igazságot, aki segíti a szerény, ám ügyes Kökényszemű Katicát, aki a maga egyszerű serpenyőjével bizonyítja, hogy a tisztesség és a valódi tudás minden akadályt legyőz.
A „Palacsintás királyság” nem csak a gyerekeket szórakoztatja vicces párbeszédeivel, a karakterek túlzásaival és a szerethető figurákkal, de a felnőtteknek is kínál kikapcsolódást a maga finom humorával és időtlen üzenetével: a kapzsiság sosem jár sikerrel, az őszinteség és a kitartás azonban meghozza gyümölcsét.
Ne hagyd ki ezt a bájos és tanulságos előadást, ahol a palacsinta nem csak étel, hanem egy próbakő, és ahol a szeretet győz minden akadályon! Plim-plam, ahogy Csöröge mondaná, ez a darab egy igazi telitalálat!

SZÖVEGEK SZÁRNYÁN - Kreatív önismereti foglalkozás irodalomterápiával
2025-08-30 10:00 - 12:00 | Szentendrei Pszichológiai Központ, Bükkös part 61., Szentendre, Pest megye, 2000, Magyarország
Az önismereti foglalkozásra várunk mindenkit, aki szeret olvasni, és nyitott arra, hogy szépirodalmi művek, kreatív írásgyakorlatok és asszociációs kártyák segítségével körüljárja saját életének egy-egy nagy kérdését, és szavakba öntse a gyakran nehezen megfogalmazható érzéseit.
A foglalkozást vezeti: Lencsés Anita pszichológus, irodalomterapeuta.
A részvétel regisztrációhoz kötött, jelentkezni a lencses.anita.pszichologus@gmail.com címen lehet.
Maximális létszám: 10 fő

A PROGRAM INGYENES

Legyél te is festőművész! | Festőworkshop Knyihár Amarilla festőművésszel
2025-08-30 10:00 - 13:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Hogyan lehet a világot az arány a kompozíció és a forma törvényei szerint újrastrukturálni? Barcsay Jenő festményeinek inspirációjára, a résztvevők egyéni nézőpontjaik szerint, elsajátíthatják azt a folyamatot, hogyan válhat a látványból szerkezet, az organikusból geometrikus rend és ritmus. A Szentendrei Régi Művésztelep művészének vezetésével bárki belekóstolhat a művészet alkotó világába.
A részvétel ingyenes, de regisztrációhoz kötött: regisztracio@muzeumicentrum.hu

Babakocsi kiállítás
2025-08-30 10:00 - 18:00 | Virágok és Kívánságok tere, Alkotmány utca, Szentendre, Pest megye, 2000, Magyarország
A kiállítás a Blue Land Folklor előtti Virágok és Kívánságok terén látható. Az üzlettulajdonos gyűjteménye olyan eredeti méretű, illetve gyerekjátéknak készült babakocsikból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.

Nyitott műhely | Szilágyi Kerámia
2025-08-30 10:00 - 18:00 | Szilágyi Kerámia, József Attila utca 4., Szentendre, Pest megye, 2000, Magyarország
Az érdeklődők megismerhetik a kerámiatárgyak gyártástechnológiáját, bemutatják a munkafolyamatokat.

JAPÁN FESZT a Szentendrei Japánkertben
2025-08-30 10:00 - 19:00 | Japánkert, Japánkert, Szentendre, Pest megye, 2000, Magyarország
A JAPÁN FESZT a Szentendre Éjjel-nappal részeként ismét megrendezésre kerül, ahol lehetőségetek lesz megismerkedni a japán kultúrával és megtanulni pár érdekes japán művészet alapját, technikáját.
Kapunyitás 10:00Megnyitó és köszöntőbeszéd 11:00- Japán Nagykövetség, Japánkert Magyarország Egyesület, Szentendre Önkormányzata, Japán kiemelt támogató
PROGRAM
11:30-12:00 Urasenke BEMUTATÓ-Urasenke teaceremónia bemutatója a kertbenEbben a fél órában az Urasenke iskola magyar képviselői bemutatják A Tea Útját amin egyáltalán nem olyan könnyű járni mint azt gondolnánk és kiderül miért is tarják ezt a teafogyasztási formát a megvilágosodás egyik lehetséges ösvényének:) Rengeteg értéket és tanítást képvisel ez a gyakorlat az Élni Tudással kapcsolatban.A program ingyenes.
12:30-15:30 Urasenke kóstoltatás
Ebben az időtartamban a készlet erejéig lehetőségük lesz a látogatóknak az iskola tanulói által elkészített italok fogyasztására vételijegy ellenében.
16:00-17:30 Ismerkedés a Matchával workshop Bereczky Józseffel
4 féle matcha kóstolására lesz lehetőség és számtalan gyakorlati felhasználási és beszerzési információt megkaphatnak azok akik szeretnének rendszeresen Matchát fogyasztani. Regisztráció szükséges. Részvételi díj: 4000 Ft / fő
15:30-16:30 Teavolution – Japán teák ismertető előadás és kóstolóRészvétel ingyenes.
10:00-17:00 Origami workshop
A program a Magyarországi Origami egyesület jóvoltából valósul meg. Az origami, azaz a japán papírhajtogatás alapjaival ismerkedhetnek meg a résztvevők és pár érdekes, viszonylag könnyen elkészíthető mozgó figura hajtogatására lesz lehetőség.A program adományos jellegű.
10:00-17:00 KALLIGRÁFIAZopcsák Ferenc japán kalligráfus egész nap várja az érdeklődőket. Ferenc instrukciói alapján ki is próbálhatjátok ezt a tradícionális művészeti ágat, de kérhettek egyedi kalligráfiákat is.A részvétel vagy egyéb díjazás adományos jellegű.
10:00-16:00 MIZUHIKI japán zsinórkötésMizuhiki azaz a japán zsinórkötés művészének és oktatójának Kazue Kuwana workshopja.Az adott időszakban bárki készíthet és tanulhat különleges csomózási technikákat, készíthet kulcstartót, fülbevalót stb. Mindenkit várunk szeretettel.Program díjazása 500 Ft tárgyanként.
12:00-17:00 KIMONO próbaKimonó próba, fotózkodás és 15:00 kor Japán néptánc lecke lesz Holló Viktóriával. Megtudhatjuk mikor, mit, mivel hogyan viselnek hagyományosan a japán emberek, hogyan nevezik a különböző kiegészítőket és ezek után ki is próbálhatjuk őket. A program részeként Viktória mindannyiunknak megtanít egy-két egyszerű japán néptáncot.Részvétel ingyenes.
10:00-10:15 Kagari Yosakoi japán fesztivál táncegyüttes bemutatója
10:30-11:00 Japán táncworkshopRészvétel ingyenes.
10:00-13:00 JAPÁN FÜZET ÉS KÖNYVKÖTÉSJapán füzet- és könyvkötésre várunk benneteket szeretettel a Japán Napon, 2025. augusztus 30-án, szombaton 10 órától 13 óráig.A foglalkozást Törőcsik Katalin iparművész vezeti.A japán könyvkötés a legjobb módszer arra, hogy bármilyen textúrájú és vastagságú papírlapokat könyvvé vagy füzetté alakítsunk. Ezen a délutánon vázlatfüzeteketvagy egyedi naplókat készítünk merített- és kreatív papírok felhasználásával, fonalak, tűk és lyukasztók segítségével. A füzetek gerince egyszerűen és praktikusan készül, közben a kötetek gerincén kifinomult, geometrikus mintákat hozunk létre.Részvételi díj: 5.500 Ft/fő.A program során három füzet elkészítésére lesz lehetőség.Regisztráció szükséges.
14:00-17:00 SÁRKÁNYOK ÉS LEBEGŐ KONSTRUKCIÓKSárkányok és lebegő konstrukciókA japán sárkányok készítésének technikáját követve látványos és színes dekorációkat készítünk a Japán Napon, 2025. augusztus 30-án, szombaton 14 órától 15 óráig.A foglalkozást Törőcsik Katalin iparművész vezeti.A japán sárkányok légies és filigrán anyagokból, bambuszpálcák és vékony, színes papírok felhasználásávalkészülnek. Ezen a délutánon először megismerkedünk az anyagokkal és a technikai alapokkal, a japán papírsárkány tradíció történetével, és Bodóczky István képzőművész munkásságával. Ezt követően rugalmas bambuszhasítékok hajlításával és kötözésével, térbeli formák konstruálásával hozunk létre függesztett, légies dekorációkat. A szerkezetre színes papírokat illesztünk, ezeket ragasztással rögzítsük és feszítjük.Részvételi díj: 5.000 Ft/fő.A program során kettő függeszthető szobor elkészítésére lesz lehetőség.
10:00-13:00 Suminagashi WorkshopA suminagashi egy ősi japán festési technika a papír „márványozásához”. Célja, hogy a fehér lap vibrálóan élénkké változzon.A technika elnevezése angolra fordítva „floating ink”-et jelent, vagyis lebegő tintát, amely már segít megérteni a lényegét. A festékeket vízre csepegtetik, amely így izgalmas absztrakt formákat hoz létre. Ez pedig a belemerített papírra ragad.A workshopon ezt a technikát lehet megismerni, kipróbálni vagy éppen egyedi legyezőt készíteni.Díjazás: Sima technika 3 db papír 1500 Ft / legyezős verzió 2000 Ft
15:00-18:00 Bonsai Workshop – mindent a Bonsairól a BonsaiJam alapítójával Schmidt GergővelEz egy nagyon jó alkalom azok számára akiknek van már bonsai fája vagy nevelni szeretne egyet, de nem tudja pontosan hogyan és mire figyeljen. Szó lesz a fa alakítási technikáiról, eszközeiről, a térrendezésről, fafajokról, a növényvédelemről és természetesen sok érdekességet is megtudhatunk a bonsaikészítés történelméről.Program a helyszínen regisztráció köteles a kezdés előtt 14:30-ig, díja 3000 Ft
12:30-13:30 A Budapest Főnix Kendo és Iaido klub bemutatójaA klub Magyarország első Japán vívóklubja 1982 óta töretlenül működik és számos nemzetközi sikerrel büszkélkedhet Európa és Világbajnokságokon is.A helyszínen Bárány Tiborral a klub vezetőjével is megismerkedhettek és nyugodtan tehettek fel kérdéseket is a klubbal és a japán vívással kapcsolatban:)
14:00-15:00 Kashima Shiden Jikshin Kage-ryu Kenjutsu bemutatójaA kendzsucu a japán kardvívás régi művészete. Közvetlenül a modern kendó ősének tekinthető. Fő különbség az edzés módszerében, eszközeiben és céljában található. A kendzsucu célja a tényleges, gyakorlatban használható vívótudás, és az azon keresztüli szellemi fejlődés elérése.A Szentendrei Jikishinkan Dojo-ban 2018-ban indultak az edzések, Bella István vezetésével, melyek során hosszú és rövid kardos technikákat sajátíthatnak el a tanulók. Magyarországon az elérhető legmagasabb, menkyo kaiden fokozattal rendelkező, Pécsett élő és oktató Suzuki Kimiyoshi sensei irányítása alatt tanulják a szamurájok korának ősi harcművészetét. Minden érdeklődőt várunk szeretettel!A részvétel ingyenes.
18:00-19:00 Japán koncert a pavilonbanSakura együttes (japán tradicionális zenekar)A részvétel ingyenes.
10:00-18:00 Kiállítók, Művészek és Árusok:Tamashii GalleryNewsee StoreLakatos Ábel keramikusÁbrahám Anna képzőművészTóth Vásárhelyi Réka- Kokeshi babákJapán CuccokNobi -Sushi Bar és RestaurantTeavolution – Japán tea standJapán Momiji nyelviskola

Nyomatvásár
2025-08-30 10:00 - 21:00 | Parti Medve, Ignatovity Jakov utca 2., Szentendre, Pest, 2000
A fesztivál ideje alatt a Parti Medve nyomatai 20% kedvezménnyel kaphatók. Válogass kortárs grafikusok, illusztrátorok csodás képei között!

Éjjel-Nappal társasjáték
2025-08-30 10:00 - 22:00 | Dunaparti Művelődési Ház, Dunakorzó 18., Szentendre, Pest, 2000, Magyarország
A fesztivál ideje alatt a Felnőttmegőrző – Társasjátékos Klub rendkívüli játéknapokat tart: társasjáték-maraton három napon át! Játszhatsz a felnőtteknek szóló legjobb stratégiai, és logikai társasjátékokkal. Gyere, nézz körül, aztán úgyis itt ragadsz!
Szeretettel várjuk a társasjátékokat szerető felnőtt érdeklődőket!
Látogasd meg a Klub honlapját is! Kövess bennünket a Facebook-on!

BARCSAY-ART | Közös festés óriás vászonra
2025-08-30 10:00 - 22:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Szeretettel várunk minden alkotni vágyót – kicsiket és nagyokat – egy különleges, közösségi élményre, ahol egy hatalmas vászonra együtt festhetünk!
Engedd szabadjára a fantáziád, használd a színeket, és alkossunk együtt valami igazán különlegeset! Gyere, és legyél részese egy színes közösségi alkotásnak! Nem kell hozni semmit – csak a jókedvedet!
A részvétel ingyenes.

Dumtsa Kézműves Kirakodó
2025-08-30 10:00 - 22:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
A Dumtsa Kézműves Kirakodón ékszerek, kiegészítők, táskák, kerámiák, antikvár könyvek és még sok más megtalálható. A termékek ráadásul a legkülönbözőbb technikákkal, anyagokból készülnek: például üvegből, nemezből, akácból, de tűzzománc munkákat is találhatunk majd a standokon.

20 éves a Mikrocsodák Múzeuma!
2025-08-30 10:00 - 23:00 | MikroCsodák Múzeuma, Görög utca 4., Szentendre, Pest megye, 2000, Magyarország
Egy közös történet. Egy közös küldetés.
Idén ünnepeljük a Mikrocsodák Múzeumának 20. évfordulóját. Ebből a különleges alkalomból egy közös küldetésre hívunk mindenkit!
Szeretnénk meghívni, hogy csatlakozzon hozzánk és segítsen a történetünk megosztásában! A segítséget egy különleges játékkal és egy egyedi kedvezménnyel ajándékozzuk meg a közelgő Szentendre Éjjel-Nappal Fesztiválon.
Hosszabbított nyitvatartás a fesztivál alatt
A Szentendre Éjjel-Nappal Fesztiválon minden nap várjuk a látogatókat:
10:00 – 23:00
A történet, ami összeköt bennünket
Van egy pillanat, amiért az elmúlt 20 év minden napja megérte. Amikor egy apuka vagy anyuka odasúgja a gyermekének a mikroszkóp felett: „Látod? Ez az a csoda, amiről annyit meséltem. Ugye, hogy elképesztő?”
Ezek a mondatok adják a jubileumunk igazi ünnepét. Húsz év telt el azóta, hogy Mykola Syadristy művészete 2005-ben Magyarországra került. Akkor még csak egy kiállítást nyitottunk, de mára, a látogatóinknak hála, sokkal több lett ennél: egy közös családi emlékké, egy generációkon átívelő hagyománnyá vált.
Az igazi visszaigazolás számunkra az, amikor egykori gyermek látogatóink ma már szülőként térnek vissza, hogy saját gyermekeiknek is megmutassák a csodát, ami egykor őket is elvarázsolta.

Egy élmény, ami mindenkit összeköt
A kiállítás minden darabja egy-egy izgalmas rejtély, ami beszélgetésre és közös gondolkodásra ösztönöz. A közös rácsodálkozás öröme itt eltünteti a generációs határokat, és egy olyan valódi, kézzelfogható élményt nyújt, ami lelassít és segít újra felfedezni a világ apró szépségeit a digitális zajban.
Lehetőséget adunk most, hogy virtuálisan átélje a kiállítást. Ha már látta, azért, hogy felidézze, ha még nem, azért, hogy el tudja képzelni ezeket a csodákat.
VIRTUÁLIS KIÁLLÍTÁS
A küldetés részletei
Aki szeretne hozzájárulni a 20 éves történetünk megosztásához, annak a segítségét egy különleges, kétrészes játékkal háláljuk meg.
LÁTTAD A FACEBOOK JÁTÉKUNKAT?
A Facebook oldalunkon futó hirdetésünket megosztók szintén 50% kedvezményben részesülnek! A részvételhez keresd a hirdetett posztunkat, oszd meg a leírás szerint, és mutasd be a képernyőfotót a pénztárnál!
AZONNALI 50% KEDVEZMÉNY
Aki megosztja ezt az oldalt nyilvánosan a közösségi médiában, és a megosztásról készült képernyőfotót bemutatja a pénztárnál a Szentendre Éjjel-Nappal Fesztivál ideje alatt (2025. augusztus 29-31.), 50% kedvezménnyel léphet be a múzeumba.
A JÁTÉK FOLYTATÓDIK A FŐDÍJAKÉRT!
De a küldetés itt még nem ér véget! A fesztivál után is folytatódik a játék az igazán exkluzív nyereményekért. Készítsen egy szelfit a múzeumban, mutassa meg az élményét, és töltse fel a képet a #mikrocsodak20 hashtaggel! A szelfit feltöltők között a 20. évforduló alkalmából különleges VIP élmény belépőket sorsolunk ki.
Ünnepeljen velünk a 20. Szentendre Éjjel-Nappal Fesztiválon!
A 20. évfordulós ünnepségsorozatunkat szándékosan a város legkedveltebb eseményén, a 20. alkalommal megrendezett Szentendre Éjjel-Nappal Fesztiválon indítjuk. Ez a három nap a városról, a művészetről és a pezsgő kulturális életről szól. Fedezze fel a múzeumunk mellett a város többi rejtett kincsét és programját is!
Köszönjük, hogy velünk együtt írják tovább ezt a 20 éves történetet!

AZ ELVARÁZSOLT LEGÉNY népmesei bábjáték | Lázár cár téri színpad
2025-08-30 11:00 - 12:00 | Lázár Cár tér, Dunakorzó, Lázár cár tér, Szentendre, Pest megye, 2000
AZ ELVARÁZSOLT LEGÉNYNépmese-történet bábokkal, élőzenével és népdalokkal kísérve, a gyerekek bevonásával.
Játsszák: Alexics Rita, Erdei Juli, Krausz Gábor. Díszlet, bábok: Török Ágnes. A mesét bábszínpadra alkalmazta és rendezte: Szívós Károly
Szép a tavasz, szép a nyár. Szép az, ki szabadon erdőket jár. Bizony az erdő pedig rejthet furcsa lényeket is, akik varázserővel bírnak! De mit tehet az ifjú legény, aki vadászni indult a rengetegbe, és jó szíve bajba sodorta? Ki segít neki megtalálni igaz szerelmét, miután hirtelen kutyabőrben találta magát? Itt aztán megmutatja igaz arcát gazdag s szegény, óriás és parányi is. Aki sír, vígaszt lel; aki dölyfös, megbűnhődik. Nade így is kell lennie, nem?! Kalandozás erdőn, mezőn, hegyekben és mocsarakban… Remélve, hogy a mesék vége valahogyan mégis mindig jóra fordulhat!
Az előadás alatt népi játékokat játszhatnak a vállalkozó szellemű nézők.
A részvétel ingyenes!

RAB RÁBY legendájának nyomában | kosztümös, zenés helytörténeti séta
2025-08-30 11:00 - 12:30 | Ferenczy Múzeum, Kossuth Lajos u. 5., Szentendre, Pest, 2000
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Fedezd fel Szentendre rejtett zugait és izgalmas történeteit egy különleges helytörténeti séta során! Járjuk be együtt a város utcáit Rab Ráby világán keresztül, és keltsük életre a múlt szereplőit, titkait és legendáit. Mitől különleges ez a séta? Megismerheted Rab Ráby igaz (és kicsit kiszínezett) történetét Megtudhatod, hol zajlottak az események, amik Petőfit is megihlették Érdekes részleteket tudhatsz meg Szentendre történelméről – nemcsak a turistáknak szól!
Sétavezető: Komáromi-Raisz Borbála, a séta a Ferenczy Múzeumtól indul!
Regisztráció: regisztracio@muzeumicentrum.hu
Részvételi díj: 3000 Ft (múzeumi belépő)

Terítéken a porcelán és a kínai tea
2025-08-30 11:00 - 18:00 | Szente Krisztina Ceramic Studio, Gőzhajó utca 1., Szentendre, 2000, Magyarország
Szente Krisztina kerámiaművész szeretettel vár minden érdeklődőt a stúdióba, sok-sok porcelánnal és kínai tea kóstolóval.

Barcsay életmű mozgásban
2025-08-30 11:00 - 20:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
A Barcsay 125 emlékév alkalmából kivételesen megnyílik a Barcsay Múzeum!
Házigazda: Gergye Krisztián
A különleges nap során projektorok vetítik az ikonikus szentendrei kötődésű művész képeit és rajzait a múzeum tereiben, ahol a falak életre kelnek, az alakok mozogni kezdenek. A látogatók szabadon barangolhatnak ebben az újraértelmezett képuniverzumban – egyedi, érzéki találkozás Barcsay világával.
Időszakonként élő performanszok egészítik ki az immerzív élményt.
Megnyitó: augusztus 29. péntek 17:00
Látogatható: augusztus 29-31. 11:00-20:00
Élő performanszok: augusztus 29-31. 15:00, 17:00, 19:00
Előadók: Gesztelyi Nagy Csilla, Kovács Domokos, Gergye Krisztián

FALMESÉK utcatárlat a Görög utcában | Bihon Győző és Gulyás Andrea képzőművészek kiállítása
2025-08-30 12:00 - 20:00 | Görög utca, Fő tér, Szentendre, Pest, 2000
Egy nyári hétvégére a Görög utca falai galériává alakulnak.Képek kerülnek a vakolatra, történetek a kövekre. Szemek figyelnek, lábak lassítanak, és talán valaki meghallja a fal meséjét.
Gyertek, nézzetek, álljatok meg egy pillanatra!A festmények megszólalnak – és talán bennetek folytatják tovább a mesét.
És ha úgy érzed, egyik hozzád szól – hazaviheted!Mert minden megvásárolt kép nemcsak falat díszít, hanem új alkotás születését segíti elő. Támogatásoddal történetek folytatódnak – ecsetvonásokban, színekben, jövőbeli vásznakon.
Gyertek, sétáljatok velünk!
A fal mesél – és ti írhatjátok tovább.
Helyszín: Görög utca, a Főtértől a Kovács Margit Kerámiamúzeumig

Műhelybemutató | Szakrális Szövőműhely
2025-08-30 14:00 - 15:00 | Szakrális Szövőműhely, Bogdányi út 10/a., Szentendre, 2000, Magyarország
Hogyan működnek a szövőszékek, mi a különbség, hogyan születnek a minták?
Hogyan született a nyitott műhely? Kik, és miért járnak ide, megismerkedni a szövéssel?
A program ingyenes, de regisztrációhoz kötött. Jelentkezni a brigitta.bicskei@gmail.com címen lehet.

Cianotípia workshop - Ismerd meg egy 19. századi fotóeljárás fortélyait!
2025-08-30 14:00 - 16:30 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A résztvevők felfedezhetik a cianotípia varázslatos világát, megismerkedhetnek a 19. századi fotóeljárás fortélyaival és egyedi, kék tónusú képeket készíthetnek napfény és víz segítségével. A foglakozáson különböző növények, tárgyak és a múzeumi gyűjtemény képei is rendelkezésre állnak a témaválasztáshoz.
A workshophoz nincs szükség előképzettségre. A workshopot Illyés Bence tartja.
Regisztráció: regisztracio@muzeumicentrum.hu
A részvétel ingyenes.
